cyanic-selkie/wikianc huggingface dataset:
Təsadüfü casus (film, 2001)
Təsadüfü casus (ing. The Accidental Spy çin.特務迷城) — rejissor Teddi Çanın Ceki Çan ilə birlikdə çəkdiyi döyüş filmi. Filmin premyerası 18 yanvar 2001-ci ildə baş tutdu. Filmin çəkilişi Seul, Honq Konq, İstanbul və Kappadokiyada baş tutub.
Bu Honq Konq istehsalı bir film olsa da, xüsusilə Çin, Koreya və Türkiyədən olan personajlar arasındakı söhbət zamanı dialoqun böyük hissəsi İngilis dilindədir.
Məzmunu
Xəbərdə, müxbir, bir qrup elm adamının bir müalicə tapmağa çalışarkən Türkiyədə bir çox insanın sətəlcəmdən sirli olaraq öldüyü bir kənddən bəhs edir. Bunları bilmədən, bir qrup terrorçu, fermerlər və bir xəbər qrupu güllələməyə və öldürməyə başlayır. Hücumdan bir müddət sonra Cənubi Koreyanın İstanbuldakı səfirliyinin əməkdaşları hücumu müzakirə edir və bu an itkin düşmüş agentlərindən biri geri qayıdır.
Bu vaxt Honq Konqda Buck Yuen adlı bir idman fitness avadanlıqları satıcısıdır. İşdəki uğursuz bir gündən sonra ticarət mərkəzində yeyir və intuitiv olaraq bir qarət hadisəsinin baş verdiyini düşünür. Buck, quldurların planlarını pozur və hərəkətləri ilə böyük medianın diqqətini çəkir. Daha sonra qəribə bir şəxs Buck`a yaxınlaşaraq soyğunçuluğun qarşısını alan qəhrəmanla danışmaq istəyir. Qərib, Detektiv Mani Liu olduğunu iddia edir və Buck ilə yaşı və təsviri bənzər kişiləri axtardığını söyləyir, çünki onlardan biri bəxtini həqiqi oğluna buraxmaq istəyən Park Won Yoon (cənab Pak) adlı bir varlı Koreyanın oğlu ola bilər…
Gəliri
Film Honq Konqda icarə zamanı 30.009.076 Honq Konq dolları qazandı.
Vasili Obraztsov
Vasili Parmenoviç Obraztsov — Rusiya terapevti, professor.
Həyatı
Vasili Parmenoviç Obraztsov 13 yanvar 1851-ci il tarixində Voloqda quberniyasının Qryazovets şəhərində anadan olmuşdur. O, 1877–1878-ci illərdə Rusiya-Osmanlı müharibəsində alay həkimi işləmişdir. Obraztsov 1893-cü ildə professor olmuşdur. O, şagirdi N. D. Strajesko ilə birlikl ilk dəfə 1910-cu ildə miokard infarktının klassik təsvirini vermiş, qarın boşluğu orqanlarının müayinə üsullarını işləyib hazırlamışdır. Obraztsov ürək fəaliyyətində yaranan səs dəyişikliyini bilavasitə qulaqla dinləməyin üstünlüklərini isbat etmişdir. O, terapevtlər məkətninin yaradıcılarındandır. Obraztsov 14 dekabr 1920-ci il tarixində SSRİ respublikalarından olan Ukrayna SSR-nin Kiyev şəhərində vəfat etmişdir.
Gərmsar
Gərmsar (, '' Gərmsār ) — İranın Simnan ostanında yerləşən şəhər.
Ümumi məlumat
Paytaxt Tehranın 82 km. cənubi-şərqində olan şəhərin 2005-ci ildə əhalisi 76.619 nəfərdir. İranın ən böyük çölü olan Kəbir çölündə yerləşir. Ölkənin 6-cı və indiki prezidenti Mahmud Əhmədinejad bu şəhərə bağlı olan Aradan kəndində doğulmuşdur.
Şəhər və çevrəsinin dolanışıq qaynağı əkinçilikdir. Gərmsar qovunları ilə məşhurdur.
Taleh Mehdiyev
Taleh Musa oğlu Mehdiyev (28 oktyabr 2001; Bakı, Azərbaycan — 7 oktyabr 2020; Tərtər, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Taleh Mehdiyev 28 oktyabr 2001-ci ildə Bakıda dünyaya gəlib. 2008-ci ildə Sabunçu 170 nömrəli tam orta məktəbin I sinfinə daxil olmuşdur. 2017-ci il həmin məktəbin 9-cu sinfini bitirmişdir. aprel 2020-ci ildə hərbi xidmətə başlamışdır.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Taleh Mehdiyev Tərtər Ağdərə savaşlarinda iştirak edib. O, 7 oktyabr 2020-ci ildə Tərtər istiqamətində gedən döyüşlərdə düşmən tərəfindən atılan artilleriya mərmisinin partlaması nəticəsində aldığı qəlpə yarasından şəhid olmuşdur. Ramanı Şəhidlər Xiyabanında dəfn edilmişdir.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Taleh Mehtiyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Taleh Mehdiyev ölümündən sonra "Suqovuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Taleh Mehdiyev ölümündən sonra "Cəsur döyüşçü" medalı ilə təltif edildi.
Ruslan Hümbətov
Ruslan Səlim oğlu Hümbətov — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Ruslan Hümbətov 1987-ci il mayın 20-də indiki Gəncə şəhərində anadan olub.
Hərbi xidməti
Azərbaycan Ordusunun giziri olan Ruslan Hümbətov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Ruslan Hümbətov oktyabrın 6-da Füzuli döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ruslan Hümbətov ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Ruslan Hümbətov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Ruslan Hümbətov ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Ruslan Hümbətov ölümündən sonra "İgidliyə görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Ruslan Hümbətov ​ölümündən sonra "Kəlbəcərin azad olunmasına görə" medalı ilə təltif edildi.
Azərbaycanda prezident seçkiləri (1998)
1998-ci il Azərbaycan Respublikası prezidenti seçkiləri — Azərbaycan Respublikası Prezidenti postuna keçirilən 4-cü rəsmi seçkilərdir. Seçkilər 11 oktyabr 1998-ci ildə keçirilib. Seçkilərdə 3,358,465 seçici iştirak edib.
Haqqında
1998-ci il oktyabrın 11-də Azərbaycan Respublikasmda dördüncü dəfə keçirilən Prezident seçkiləri günü səsvermədə 3.358.465 seçici iştirak etmişdi ki, bu da seçici siyahılarında seçicilərin ümumi sayının 79, 18 faizini təşkil edirdi (Prezident seçkiləri haqqında Qanunun 53-cü maddəsinə görə, seçici siyahılarına daxil edilmiş seçicilçrin azı 25 faizi seçkilərdə iştirak etdikdə seçki baş tutmuş sayılır). Seçkilərdə iştirak etmiş seçicilərin 2.556.059 nəfəri və ya 76,11 faizi ölkə Prezidentliyinə altı namizəddən biri olan Əliyev Heydər Əlirza oğluna səs verilmişdir. Beləliklə Azərbaycan Respublikası Konstitusiyasının 101-ci məddəsinin ikinci hissəsinə uyğun olaraq H.Ə.ƏIiyev səsvermədə iştirak etmiş seçicilərin üçdə iki hissəsinini səs çoxluğu ilə yenidən Azərbaycan Respublikasının Prezidenti seçilmişdir.
1998-ci il oktyabrın 15-də Azərbaycan Respublikasmın Mərkəzi Seçki Komissiyası Prezident seçkllərinə yekun vurdu. Qanunvericiliyə əsasən seçkilərin yekun sənədləri Mərkəzi Seçki Komissiyası tərəflndən Azərbaycan Resaublikasının Konstitusiya Məhkəməsinə təqdim olundu və 1998-ci il oktyabrın 16-da Konstitusiya Məhkəməsi Prezident seçkilərinin yekunları haqqında məlumatı rəsmən elan etdi. Oktyabrın 18-də Azərbaycan Respublikasının Dövlət Müstəqilliyi günü Prezidentin andiçmə mərasimi keçirildi
Etirazlar
Azərbaycan müxalifəti, AXCP sədri Əbülfəz Elçibəy, Müsavat Partiyası başqanı İsa Qəmbər, ALP lideri Lalə Şövkət və prezidentliyə namizəd Etibar Məmmədov 9 noyabr 1998-ci ildə protokol imzalayaraq seçki nəticələrinin tanımadıqlarını elan etmişdir.
Bundan sonra ardıcıl olaraq bir neçə dəfə mitinq və yürüyüş keçirilmişdir.
Nərminə Əliyeva
Nərminə Əliyeva Əməkdar müəllim, görkəmli pedoqoq, German dilləri və Dilçilik nəzəriyyəsi ixtisasları üzrə filologiya elmləri namizədi, təlimçi, Azərbaycan və ingilis dilində bir sıra dərsliklərin müəllifidir. Azərbaycan Respublikası Prezidentinin sərəncamı ilə 2008-2009-cu tədris ilində “Ən yaxşı müəllim” müsabiqəsinin qalibi olmuş və respublika müəllimləri arasında ən yüksək nəticəni göstərmişdir
Həyatı
Nərminə Mehdiağa qızı Əliyeva 1959-cu il 27 mayda Azərbaycanda anadan olmuşdur. Bakı şəhəri 99 saylı orta məktəbi bitirdikdən sonra 1977-ci ildə Azərbaycan Xarici Dillər İnstitutunun İngilis dili müəllimliyi fakültəsinə daxil olmuş və buranı 1982-ci ildə fərqlənmə diplomu ilə bitirmişdır. Nərminə xanım ilk əmək fəaliyyətinə 1979-ci ildən elə şagirdi olduğu Bakı şəhəri Binəqədi rayonu 99 saylı orta ümumtəhsil məktəbində pioner baş dəstə rəhbəri kimi başlamışdır və hal hazırda həmən məktəbin ingilis dili müəllimi kimi fəaliyyətini davam etdirir. Nərminə Əliyeva 1993-cü ildən etibarən Qafqaz Universitetində fəaliyyət göstərir və hal-hazırda Qafqaz Universiteti Tərcümə bölməsinə rəhbərlik edir. İngilis dili tədrisi üzrə Birləşmiş Krallıqda və ABŞ-da ixtisaslaşmışdır. N.Əliyeva həmçinin İngilis dili və ədəbiyyatı bölümündə də tədris deyir. Ailəlidir, 1 qızı və 1 oğlu var.
Elmi məqalələri
Nərminə Əliyeva 17–dən çox elmi məqalənin müəllifidir.
Ələsgər Şərifov
Ələsgər Məmmədtağı oğlu Şərifov — Azərbaycan rejissoru və aktyoru, Azərbaycan SSR xalq artisti (1960).
Həyatı
Azərbaycan teatrının tanınmış rejissorlarından olan Ələsgər Məmmədtağı oğlu Şərifov 25 dekabr 1909-cu ildə Şamaxıda imkanlı ailədə doğulub. Onun altı yaşı olanda ailəsi Bakıya köçüb və Ələsgər burada təhsil məktəbinə gedib. Həmin illərdə Bakı teatrının ən görkəmli simalarından biri, aktyor və rejissor, təşkilatçı Abbasmirzə Şərifzadə Ələsgərin əmisi oğlu idi. Təbii ki, bu, onun qəlbində səhnə sənətinə maraq oyanmasında mühüm rol oynayıb. Ələsgər Şərifov Bakıda Nəriman Nərimanov adına texnikumun elektromexanika fakültəsinin axşam şöbəsinə daxil olub. Eyni zamanda 1923-cü ildə açılan teatr texnikumunun ilk tələbələri sırasında təhsil alıb. Tələbəlik illərində Mustafa Mərdanovun, Mirseyfəddin Kirmanşahlının, Süleyman Səlimbəyovun ayrı-ayrı vaxtlarda rəhbərlik etdikləri Şvarts adına klubun dram dərnəyində "İblis" (Hüseyn Cavid), "Aydın", "Sevil", "Oqtay Eloğlu" (Cəfər Cabbarlı), "Qaçaqlar" (Şiller), "Qaçaq Kərəm" (Vano Mçedaşvili) tamaşalarında baş rolları oynayıb. Həmçinin Akademik teatrın tamaşalarında epizod rollarda səhnəyə çıxıb. 1926-cı ildə texnikumun buraxılış kursunda oxuyan Ələsgər Şərifov imtahanları vaxtından əvvəl verərək Moskvaya ali təhsil almağa gedib. Ancaq orada oxumaq ona iki il sonra nəsib olub. Buna görə Bakıya qayıdaraq aktyor işləyib. Moskvada Teatr Sənəti İnstitutunun eksperimental teatr emalatxanasında islahatçı rejissor Vsevolod Meyerxoldun kursunda iki il təhsil alıb. Ali rejissor diplomu ilə Bakıya gələndə Akademik Milli Dram Teatrının yaradıcı heyətinə qəbul olunub. Az sonra Azərbaycanın kənd rayonlarında əhalinin mədəni səviyyəsini yüksəltınək məqsədilə Bakıda kolxoz-sovxoz Teatrı yaranıb və oranın bədii rəhbərliyi Ələsgər Şərifova tapşırılıb. Səyyar fəaliyyət göstərən kollektiv ilin üç-dörd ayını Bakıda olub tamaşalar hazırlayır, sonra həmin repertuarla rayonlara gedib tamaşalar göstərirdi. Gənc rejissor həmin teatrda Üzeyir bəy Hacıbəyovun "Arşın mal alan", "O olmasın, bu olsun", Sabit Rəhmanın təbdil etdiyi "Varlı gəlin", Cəfər Cabbarlının "Almaz", "Sevil", "Yaşar" pyeslərinə quruluşlar verib.
İlin müxtəlif aylarında boş qalan Ələsgər Şərifov 1932-ci ildə Akademik teatrda Rza Darablı, Rza Təhmasib, İsmayıl Hidayətzadə ilə birgə Hüseyn Cavidin "Şeyx Sənan" faciəsinə rejissorluq edib. Müəyyən təcrübə toplayan Ələsgər Şərifov 1934-cü il iyun ayının 11-də Milli Dram Teatrına rejissor götürülüb. 1935-ci ildə bu teatrda ilk müstəqil işi kimi Qurban Musayevin "Qızıl çeşmə" dramına quruluş verib. Teatrda Əbdürrəhim bəy Haqverdiyevin "Pəri cadu" (1938, 1940, 1948, 1957), İmran Qasımovun "Arzu" (1938), Məmmədhüseyn Təhmasibin "Bahar" (1940), "Aslan yatağı" (1942), Cəfər Cabbarlının "Oqtay Eloğlu" (1940), "Sevil" (1944), "Od gəlini" (1951 və 1961), Abdulla Şaiqin "Nüşabə" (1946), Mirzə Fətəli Axundzadənin "Lənkəran xanının vəziri" (1948), Cabbar Məcnunbəyovun "Məhəbbətin hökmü" (1962), Hüseyn Cavidin "Səyavuş" (1963), Qeybulla Rəsulovun "Söz yarası" (1966), Mirzə İbrahimovun "Közərən ocaqlar" (1967), Seyfəddin Dağlının "Mənziliniz mübarək!" (1971) pyeslərinin quruluşçu rejissoru olub.
Ələsgər Şərifovun tamaşaya hazırladığı pyeslər içərisində tərcümə əsərləri ayrıca yer tutur: Bu tamaşalara verdiyi quruluşlar böyük bir aktyor nəslinin yaradıcılığında mühüm əhəmiyyət daşıyıb. Ələsgər Şərifov uzun illər Milli Dram Teatrının baş rejissoru olmuş Ədil İsgəndərovla birgə Rəsul Rzanın "Vəfa" (1943), Məmməd Səid Ordubadinin "Dumanlı Təbriz" (1945), Hüseyn Cavidin "Şeyx Sənan" (1956), Cabbar Məcnunbəyovun "İliç buxtası" (1958), Tofiq Kazımovla isə yuqoslav dramaturqu Branislav Nuşiçin "Nazirin xanımı" (1970. Tərcüməçi Tofiq Kazımov) tamaşalarını hazırlayıb. Arkadi Arkanov və Qriqori Qorinin "Görünməmiş toy" ("Bütün Avropanı gəzən toy"), Taufiq əl Hakiminin "Karıxmış Sultan" dramları Ələsgər Şərifovun tərcüməsində, Məmmədkamal Kazımovun və Tofiq Kazımovun quruluşlarında Milli Dram Teatrında oynanılıb. 1960-cı ildə böyük dramaturqun xatirə gününə hazırlanmış Adil Babayevin "Cəfər Cabbarlı qəhrəmanları arasında" kompozisiyasının rejissorları Ədil İsgəndərov, Əliheydər Ələkbərov və Ələsgər Şərifov olublar. O, 17 iyun 1943-cü ildə Azərbaycan Respublikasının əməkdar artisti, 24 may 1960-cı ildə isə xalq artisti fəxri adları ilə təltif olunub. 1982-ci il sentyabrın 9-da Bakıda vəfat edib. Ələsgər Şərifov klassik üslub-formada tamaşalar hazırlamağa üstünlük verən rejissor idi. Ələsgər Şərifov formalaşmış milli klassik ənənələrdən kənara çıxmağa çalışırdı.
Ələsgər Şərifov istər monumental-romantik, istərsə də realist formalı quruluşlarında, əsasən, aktyor tamaşası yaratmağa səy göstərirdi. Onun quruluşlarında rejissor işi (fantaziya, yeniliklər, poetika prinsipləri, estetik çalar və sairə) ikinci planda qalır, öndə bilavasitə baş rolların ifaçıları görünürdülər. Ələsgər Şərifov Azərbaycan teatr səhnəsinə Lenin mövzusu gətirən ilk və bu istiqamətdə daha çox tamaşa hazırlamış rejissordur. Ələsgər Şərifov klassik və müasir rus dramaturqlarının şöhrətli əsərlərinə daha çox müraciət edən, bu sahədə müəyyən səmərəli işlər görən rejissor idi. Ələsgər Şərifov janr axtarışları baxımından teatrın ənənələrindən kənara çıxmağa səy göstərməyib, ancaq mövzu, problem, xarakterlər müxtəlifliklərinə cəsarətlə girişib. Onun "Pəri cadu" faciəsinə dörd, "Cehizsiz qız" dramına üç dəfə müraciət etməsinin kökündə janr axtarışlarına cəhd deyil, məhz eyni mövzunu başqa-başqa ictimai, sosial mühitdə müxtəlif istiqamətlərdə qabartmaq niyyəti durub. Bir rejissor kimi Ələsgər Şərifov daha çox istedadlarını sübut etmiş, təcrübəli aktyorlarla işləməyə üstünlük verirdi. Gənc aktyoru sınaqdan çıxarmağa risk göstərməsə də, müəyyən məqamlarda onlara mürəkkəb rol tapşırırdı. Ələsgər Şərifov "Səbuhi" filmində görkəmli Azərbaycan şairi Mirzə Şəfi Vazehin roluna çəkilib. Gənc Tamaşaçılar Teatrında Mirmehdi Seyidzadənin "Qızıl quş" pyesini tamaşaya hazırlayıb. Cəfər Cabbarlı adına Gəncə Dövlət Dram Teatrında Səməd Vurğunun "Xanlar" (1940) və Nikoİay Poqodinin "Kreml saatı" (1941) əsərlərinə, Cəlil Məmmədquluzadə adına Naxçıvan Dövlət Musiqili Dram Teatrında şair-dramaturq Hüseyn Cavidin "Şeyx Sənan" (1958) faciəsinə əlvan və parlaq quruluşlar verib.
Xidmətlərinə görə “Qırmızı əmək bayrağı”, iki “Şərəf nişanı” ordeni və bir neçə medallarla təltif edilmişdir.
Naxçıvan Texniki Peşə və Sürücülük Məktəbi
Naxçıvan Texniki Peşə və Sürücülük Məktəbi — Naxçıvan Muxtar Respublikası Təhsil Nazirliyinin tabeliyində fəaliyyət göstərmiş orta-ixtisas təhsili müəssisəsi.
Tarixi
Məktəb 2010-cu ildə Naxçıvan Avtomobil Məktəbinin bazasında Naxçıvan Texniki Peşə və Sürücülük Məktəbi yaradılmışdır.
Kompleksi
15 avqust 2012-ci ildə Naxçıvan şəhərində Texniki Peşə və Sürücülük Məktəb Kompleksinin açılışı olmuşdur. Açılış mərasimində Naxçıvan Muxtar Respublikası Ali Məclisinin sədri Vasif Talıbov iştirak etmişdir.
Məktəbdə dörd elektron lövhəli sinif, iki metodiki kabinə, iki avtotrenajor sinfi yaradılmışdır. Bütün sinif otaqları lazımi avadanlıqla təchiz edilmişdir. Yaradılan şərait məktəbdə təhsil alan müdavimlərin sürücülük və texniki peşələrə yiyələnmələrinə, yol hərəkəti qaydalarını dərindən mənimsəmələrinə imkan verir.
İki mərtəbədən ibarət olan binada 23 sinif otağı vardır. Sinif otaqlarında nəzəri dərslərin keçilməsi üçün yüksək şərait yaradılmış, məlumat stendləri, müxtəlif avtomobil və kənd təsərrüfatı texnikalarının hissələri qoyulmuşdur.
Biri yük, digəri isə minik maşını tipli avtotrenajorlar Azərbaycanda ilk dəfə olaraq Naxçıvan Texniki Peşə və Sürücülük Məktəbində tətbiq olunmuşdur.
Binanın ikinci mərtəbəsində metodiki kabinələr, kompüter otağı, tibbi hazırlıq, yol hərəkəti qaydaları və ümumi hərbi hazırlıq sinifləri, müəllimlər otağı, elektron lövhəli siniflər, təlimatçı otağı və arxiv vardır.
Kompüter otağında İnternetə çıxışı olan 18 kompüter qoyulmuşdur. Hərbi hazırlıq sinfində Azərbaycan Respublikasının Müdafiə Nazirliyinin hesabına təhsil alan müdavimlərə ilkin hərbi biliklər tədris olunur. Sinif otağında sıra, atəş və mühəndis hazırlığı qaydalarının əks olunduğu stendlər vardır. Tibbi hazırlıq otağında isə yol-nəqliyyat hadisələri zamanı ilkin tibbi yardımın göstərilməsi qaydaları öyrədilir.
Quşarmuduyarpaq sorbariya
—  aləminin  dəstəsinin  fəsiləsinin  cinsinə aid bitki növü.
Təbii yayılması
Asiyanın mülayim zolaqlarını, Koreyanı, Yaponıya adalarını, Xokkaydonu, Xonsyunu, Çin əyalətlərini, Orta Asiyanın şimalını, Cənubi Uralı, Sibiri, Uzaq Şərqi və Saxalini əhatə edir. Avropanın və Şimali Amerikanın bir çox yerlərinə introduksiya olunmuşdur.
Botaniki təsviri
3 metr hündürlüyü olan, budaqları dik duran koldur. Yarpaqları təkləkvari, 25 sm uzunluğunda, 9-13 yarpaqcıqlardan ibarətdir. Yarpaqları erkən yazda açılarkən narıncı, yayda açıq-yaşıl, payızda-oktyabr ayında tökülərkən sarı və yaxud qırmızı rəng alır. İyun və iyul aylarında çiçəkləyir. Çiçəkləri ağ, ətirili, iri pramidal, 25 sm uzunluğu olan süpürgəvari çiçək qrupunda yerləşir. Çiçək qrupları-uzunluğu 25 sm-dək olan, piramidal süpürgələrdir. 30 günədək çiçəkləyir. Çiçəklərin diametri 10-12 mm, çiçək saplaqları 5-8 mm-dir. Ləçəkləri oval və ya əks yumurtavari, 5-7 mm-dir. 40-50 erkəkciyin qalınlığı 1,5-2 mm, uzunluğu ləçəklərdə olduğu kimidir. Meyvəsi silindrik, hamar yarpaqcıqdır.
Ekologiyası
Şaxtaya davamlı, tez böyüyən koldur. Torpağa az tələbkar, torpaq rütubətinə isə həssasdır. Cavan ikən kölgəyə xeyli davamlı, sonralar işığa və istiliyə tələbkar olur.
Azərbaycanda yayılması
Böyük Qafqazda təbii halda rast gəlinir. Mərkəzi Nəbatət bağında becərilir.
İstifadəsi
Tək və qrup əkinlərdə, yamacların bərkidilməsində istifadə edilir. Uzun müddətli çiçəklənməsi və yarpaqların tez açılmasına görə dekorativ bitki hesab olunur.
BƏƏ–Suriya münasibətləri
BƏƏ—Suriya münasibətləri — BƏƏ və Suriya arasında iki tərəfli diplomatik münasibətlər. BƏƏ-nin Dəməşqdə, Suriyanın Əbu-Dabidə səfirliyi və Dubayda baş konsulluğu vardır.
Tarix
2011-ci ildə Suriyada vətəndaş müharibəsi başlayır. 25 sentyabr 2013-cü il tarixində BƏƏ Xarici İşlər Naziri Abdullah bin Zayed əl-Nahyan ölkəsinin suriyalılara və onların dövlətlərinə təhlükəsizlik və sabitliyi bərpa etmək üçün qanuni istəklərinə dəstək verməyə davam edəcəyini bildirir. Lakin BƏƏ Bəşər Əsəd hökumətini dəstəkləməkdə fəal olmur. 13 yanvar 2014-cü il tarixində Dubay əmiri, Baş nazir və BƏƏ-nin vitse-prezidenti Şeyx Məhəmməd ibn Rəşid əl-Məktum ölkənin başında Əsədlə müharibəni bitirmək üçün uzunmüddətli bir həll ola bilməyəcəyinə dair mövqeyini dilə gətirir və Suriya prezidentinin nəticədə hakimiyyəti itirəcəyini bildirir.
BƏƏ-nin Suriya münaqişəsi ilə bağlı mövqeyi Səudiyyə Ərəbistanı və ya Qətərdən fərqli olaraq "daha az aqressiv", lakin Misirdən fərqli "Əsəd üçün əlverişsiz" olaraq xarakterizə edilir. . Buna baxmayaraq BƏƏ Suriyada Səudiyyə Ərəbistanı, Qətər və Türkiyədən gələn üsyançı qrupların dəstəyini tənqid edərkən, sülh nizamlanmasının bir hissəsi olaraq, hakimiyyətdə qalan Əsədə açıq olduğunu göstərir. 2019-cu ilin yanvar ayının əvvəlində Suriyada səfirliyin açılışından sonra Emirates, FlyDubai və Etihad yenidən Suriyaya uçuş planlarını elan edir, lakin uçuşların nə vaxt bərpa ediləcəyi ilə bağlı heç bir açıqlama verilir. Suriya hökuməti ilə əlaqələri bərpa etmək məqsədilə BƏƏ 2019-cu ilin yanvarında Suriyanın ticarət nümayəndə heyətini qəbul edir. İclas 2011-ci ildən bəri ABŞ Xəzinəsinin sanksiya siyahısında olan bir iş adamı və millət vəkili tərəfindən idarə edilir.
29 yanvar 2019-cu ildə BƏƏ-nin Xarici İşlər üzrə Dövlət Naziri İsrailin Suriyaya endirdiyi zərbələr barədə BƏƏ-nin Suriyanı və vahid Ərəb Suriyasını dəstəklədiyini bildirir. Bununla birlikdə BƏƏ-nin Suriyadakı iranlıların olmasına qarşı olduğunu və mübahisənin İranın Suriyadakı hərəkət azadlığı səbəb olduğunu söyləyir.
2019-cu ilin dekabrında BƏƏ-nin Dəməşqdəki müvəqqəti işlər üzrə vəkili Əbdül Hakim İbrahim ən-Nəimi “Prezident Bəşər Əsədin müdrik rəhbərliyini” yüksək qiymətləndirir və ölkələr arasındakı münasibətləri “möhkəm, aydın və güclü” adlandırır. Buna cavab olaraq Suriya Xarici İşlər nazirinin müavini Faysal Mikdad bu sözləri deyir: “Birləşmiş Ərəb Əmirliklərinin Suriyanı terrorizmə qarşı müharibəsində dəstəklədiyini unuda bilmərik.”
Qaraqan
Karyerası
Peşəkar karyerasına 2005-ci ildə Baku Klan qrupunda başlayıb, 2007-ci ildə yaranan H. O. S. T. qrupunun solistidir. Qrup üzvləri 2012-ci ildən etibarən solo ifa etsələrdə, Qaraqan yoluna Madhouse Communnity-də davam edib.
Albomlar
Qısa Qapanma (2009)
İşıq (2011)
Leykemiya (2012)
Qışlaq (2017)
Qısa qapanma
27 noyabr 2010-cu il tarixində Qaraqanın solo konserti baş tutur. Bu H. O. S. T.-un 2010-cu il tarixində sonuncu konserti olur.
"Mənim Qaranlığım" (Hip-Hop Musicial)
12 aprel 2011-ci il Azərbaycan Opera və Balet Teatrında Qaraqanın "Mənim qaranlığım" adlı konserti keçirilir. Elə həmin gün "İşıq" albomu da işıq üzü görür. Azərbaycanda ilk dəfə balet və pantomimin müşayiəti ilə keçirilən hip-hop musical konsertə müxtəlif yaş qruplarına mənsub tamaşaçılar gəlir. Tədbirin rəsmi qonaqları sırasında ABŞ-nin Azərbaycandakı səfirliyinin əməkdaşları, siyasətçilər, şou-biznes nümayəndələri olur. Tədbirin birinci hissəsini pantomima aktyoru Pərviz Məhərrəmov açır. Pantomim rəqsinin ardınca proqram Qaraqanın musiqiləri və klipləri ilə davam edir. Konsetdə, həmçinin, H. O. S. T. qrupunun üzvü PRoMete, Miri Yusif və gənc şair Əli Xəyyam da çıxış edir.
Qısa Qapanma
24 mart 2013-cü il tarixində Qaraqanın Moskva şəhərində solo konserti baş tutur. "Moskva Hall" adlı məkanda öz həmvətənləri ilə görüşür. Daha sonra konsert proqramı Qaraqanın musiqiləri ilə davam edir.
Son Renessans
8 noyabr 2014-cü ildə "Opera və Balet" teatrında Qaraqanın daha bir konserti baş tutur. O, 3 il sonra yenidən öz dinləyiciləri ilə bu səhnədə görüşür. Bu konsert çoxlarının yaddaşına həkk olunur. Konserdə canlı musiqi, orkestr, teatral səhnələr və yeni albomdan mahnılar ilk dəfə səslənir.
SXSW musiqi festivalı
Müəyyən müddət ərzində Qaraqan Amerikada oldu. Səbəb SXSW Festivalındakı çıxışlar və Ştatlar üzrə konsert proqramlar olmuşdur. SXSW dünyanın ən böyük musiqi festivallarından biridir. Öz miqyası və populyarlığına görə qərbin ən böyük musiqi festivalıdır. Bu festival Amerikada Texas ştatının paytaxtı olan Austin şəhərində keçirilir. Bu yalnız musiqi deyil həm də, film, start-up festivalıdır. Twitter, Foursquare kimi məşhur proqramlar ilk uğurlarını burada qazanıb. Eləcə də Katy Perri bu festivalda çıxışı ilə məşhurlaşıb. Festivalda iştirak üçün yerli və beynəlxalq 15.000–20.000 musiqi qrupu arasından yalnız 1000–1500 ifaçı seçilir. Festivalda çıxış edən məşhur rep ifaçıları arasında Eminem, 50Cent, Kanye West, Lil Wayne və digərlərinin adını çəkmək olar. "Dünyanın ən məşhur rap ifaçıları ilə eyni səhnəni bölüşmək bizim üçün çox xoş olacaq" deyən Qaraqan Austin, Houston şəhərlərində yaşayan bütün həmyerlilərimizi konsertinə dəvət etmişdir. Festivaldakı "Metamarfoza" adı altında 8 – 18 mart arası konsertlərimizdən sonra Qaraqanın Texas Universitetində tələbələrlə görüşü və kitabların təqdimatı oldu. Daha sonra Los Angeles, Hollivudda Amerika üçün yeni albom yazılışlarına start verildi.
Gəvikçay
Gəvikçay — Culfa rayonu ərazisində çay, Əlincəçayın sağ qoludur.
Haqqında
Qavaxlı dağından başlanır. Əlincəçayın mənsəbindən 49 km məsafədə ona tökülür. Uzunluğu 12 km, hövzəsinin sahəsi isə 24 kv. km-dir. Əsasən qar və yağış suları ilə qidalanır. Yaz-yay daşqınları olur.
Layoş Portiş
Layos Portiş – mövqe tərzinə görə ona "Macar Botvinnik " ləqəbini qazandıran macar şahmat qrosmeysteri. 1960-cı illərin əvvəllərindən 1980-ci illərin sonuna kimi ən güclü qeyri-sovet oyunçularından biri olan o, 1962-ci ildən 1993-cü ilə qədər ardıcıl on iki zonalararası yarışda iştirak edərək, ümumilikdə səkkiz dəfə (1965, 1967, 1967, 1911, 1980, 1983, 1985 və 1988). Portiş Şahmat Olimpiadalarında bütün zamanların bir neçə rekordunu qoydu. Macarıstan şahmat çempionatında, o, ya titulu bölüşdü, ya da cəmi səkkiz dəfə (1958, 1959, 1961, 1964, 1965, 1971, 1975 və 1981) qalib gəldi. O, karyerası ərzində bir çox güclü beynəlxalq turnirlərin qalibi olub. 2004-cü ildə Portiş Macarıstanın ən yüksək milli idman nailiyyəti mükafatı olan " Nemzet Sportolója " (Millətin İdmançısı) adına layiq görülüb.
O, hələ də ara-sıra yarışır. Onun əsas hobbisi opera ariyaları oxumaqdır; onun incə bariton səsi var, bu keyfiyyət şahmat üzrə dünya çempionu və opera müğənnisi kimi istedadı olan qrosmeyster Vasili Smıslovun paylaşdığı keyfiyyətdir. Onun kiçik qardaşı Ferenc (1939-cu il təvəllüdlü) Beynəlxalq Ustadır.
İlk illər
Portiş 1955-ci ildə Antverpendə keçirilən yeniyetmələr arasında şahmat üzrə dünya çempionatında Macarıstanı təmsil etdi. O, finala yüksəlmək üçün ilkin mərhələdə 4½/7 xal topladı və burada 5½/9 xal toplayaraq dördüncü oldu; qalib Boris Spasski oldu. Portiş 1956-cı ildə Budapeştdə keçirilən ustad yarışında Joszef Szily və Bela Şandorla birlikdə Pal Benkonu qabaqlayaraq birinci və üçüncü yerləri bağladı ; üç qalib 7/11 xal qazandı. 1956-cı ildə Budapeştdə keçirilən ikinci master tədbirində Portiş 7½/11 nəticə göstərdi. Debrecen 1956-da 5½/11 ilə paketdə idi. Portiş 1956 və 1957-ci illərdə Polşa, Estoniya, Sovet İttifaqı, Belarusiya və Yuqoslaviyaya qarşı bir neçə komanda matçında Macarıstanı uğurla təmsil edib. O, ilk Tələbə Olimpiadasını və 1956-cı ildə Macarıstan üçün tam olimpiada çıxışını etdi; o, nəticədə Macarıstanı rekord sayda olan iyirmi olimpiadada təmsil edəcək (aşağıya bax). O, ilk fərdi beynəlxalq tədbirində güclü qrosmeysterlər Laszló Szabo və Alexander Toluş-u qabaqlayaraq 1958-ci ildə Balatonfüred -də 9/11 qalib gələrək fərqləndi. Beynəlxalq usta adını qazandı. O, Hastings 1958–59-da Wolfgang Uhlmann- dan sonra 7/9 ilə ikinci oldu.
Dünya tituluna namizəd
Dünya Şahmat Çempionatının dövrlərində Portiş 1962-ci ildən 1993-cü ilə qədər hər zonada, cəmi on iki oyunda çıxış edib. O, növbəti mərhələyə, Namizədlər Turnirinə səkkiz dəfə vəsiqə qazanıb: 1966, 1969 , 1975 , 1978 , 1981 , 1984 , 1987 və 1990- cı illərdə; 1977 və 1980-ci illərdə Namizədlərin yarımfinalına çatdıqda ən yaxşı nəticələri ilə.Portiş ilk dəfə Madrid 1960 Zonalı ilə Dünya Çempionatına daxil oldu, burada Arturo Pomar ilə birlikdə 13½/21-də ikinci/üçüncü yeri tutdu ; Qalib Svetozar Qliqoriç oldu , hər üçü irəlilədi. Portiş 1961-ci ildə FİDE tərəfindən qrosmeyster adına layiq görülüb.
Portişin ilk zonalararası çıxışı 1962-ci ildə Stokholmda keçirilən Zonalararası yarış idi, burada o, son raundda rəqiblərdən birinə uduzduqdan sonra doqquzuncu/onuncu yerləri bağladı və Namizədlər Turnirinə yüksəlmədi.
Portisch növbəti İnterzonala yüksəlmək üçün 14/19 ilə Halle Zonal 1963-də qalib gəldi. 1964-cü ildə Amsterdamda keçirilən İnterzonal yarışında o, 14½/23 nəticə ilə səkkizinci/doqquzuncu yeri tutdu. Namizədlər üçün yalnız altı oyunçu vəsiqə qazandı, lakin bir ölkədən olan oyunçuların sayını məhdudlaşdıran bir qaydaya görə, Sovet İttifaqı oyunçuları Leonid Stein və David Bronstein uyğun deyildi, buna görə Portiş kimin altıncı olacağını müəyyən etmək üçün Samuel Reshevsky ilə matç oynadı. seçici. Portiş ilk dəfə Namizədlər seriyasında qalib gəldi, lakin Mixail Tal ilə ilk tur matçında 2½–5½ hesabı ilə uduzdu.
Portiş 1967-ci ildə Halle Zonalını 15½/19 qazanaraq irəliləmək üçün qalib gəldi. O, solo beşinci yer üçün 13½/21 ilə Sousse Interzonal 1967 vasitəsilə vəsiqə qazandı. [2] Qalib Bent Larsen oldu. Portiş daha sonra 1968-ci ildə Porecdə Larsenlə ilk turda Namizədlər matçını 4½–5½ hesabı ilə uduzdu.
O, 13½/21-də ikinci/beşinci yerləri bağladıqdan sonra Raach 1969 Zonalından vəsiqə qazandı, daha sonra Borislav İvkov, Yan Smejkal və Ulf Anderssonla 4/6 ilə Praqa 1970-də iki yer üçün dörd tərəfli pley-off qazandı. . O, irəlilədi, lakin 1970-ci ildə Palma de Mallorca Interzonal -da Namizədlərin kvalifikasiyasını əldən verdi, autsayderlərdən birinin əlindən növbəti gec məğlubiyyətdən sonra 13½/23-də Vasili Smıslovla yeddinci/səkkizinci yerləri bağladı; qalib Fişer oldu. Portiş və Smıslov ehtiyat yer uğrunda Portorož 1971- də heç-heçə (3-3) keçirdilər, Portiş qalibi elan etdi, çünki onun Palmadan aldığı tay-breyk hesabı üstün idi, baxmayaraq ki, bu lazımsız idi. . O, irəlilədi, lakin 1970-ci ildə Palma de Mallorca Interzonal -da Namizədlərin kvalifikasiyasını əldən verdi, autsayderlərdən birinin əlindən növbəti gec məğlubiyyətdən sonra 13½/23-də Vasili Smıslovla yeddinci/səkkizinci yerləri bağladı; qalib Fişer oldu. Portiş və Smıslov ehtiyat yer uğrunda Portoroz 1971- də heç-heçə (3-3) keçirdilər, Portiş qalibi elan etdi, çünki onun Palmadan aldığı tay-breyk hesabı üstün idi, baxmayaraq ki, bu lazımsız idi.
Portiş Petropolis Interzonal 1973- dən vəsiqə qazandı, ortaq ikinci/dördüncü yer üçün 11½/17 xal toplayaraq (qalib Henrique Mecking idi), daha sonra Lev Poluqayevski və Efim Gellerə qarşı Portorož- da 1973-cü ilə qədər iki vərəq üçün daha üç nəfərlik pley-offda sağ qaldı. 5½/8 ilə birbaşa qalib gəlmək; lakin Portiş 1974-cü ildə Palma de Mallorcada Tiqran Petrosyana 6-7 hesabı ilə ilk raundda Namizədlər oyununda uduzdu.
Eugenio Torre ilə birlikdə 8½/13-də birinci/ikinci yerləri bağladığı Toluca Interzonal 1982- dən seçmə mərhələsində o, Bad Kissingen 1983-də Viktor Korçnoya 3-6 hesabı ilə uduzdu .10/16 xal topladığı Tunis Interzonal 1985- dən seçmə mərhələyə keçərək, Montpellier Namizədlər turnirində 7/15 qazandı və mübarizədən kənarlaşdırıldı.
1987-ci ildə Szirak Interzonal-da Portiş 12/17 qol vuraraq Con Nunn ilə birlikdə üçüncü/dördüncü yerləri tutdu ; daha sonra Budapeştdə keçirilən pley-off matçında Con Nann-ı 4-2 hesabı ilə məğlub edərək Namizədlər sırasına yüksəldi. 1988-ci ildə Nyu-Brunsvik ştatının Sent-John şəhərində ilk raund matçında Rafael Vaqanian üzərində 3½–2½ qalib gəldi ; daha sonra 1989-cu ildə Antverpendə Yan Timmana 2½–3½ hesabı ilə uduzdu.
1990-cı ildə Manila İnterzonalında +3=2 ilə başlayandan sonra +3−5=5 qol vurdu.
Dünya çempionatı seriyasındakı son çıxışında Portiş 1993 Biel İnterzonalında yaxşı oynadı, 7½/13 xal topladı və reytinqini əhəmiyyətli dərəcədə üstələdi, lakin irəli getmədi.
Turnirin uğurları
Portisch 1950-ci illərin sonundan 1990-cı illərin əvvəllərinə qədər beynəlxalq turnir səhnəsində çox fəal idi və elit sahələrə qarşı bir çox titullarla otuz ildən çox müddətdə ən yaxşı ifaçılardan biri idi. O, tez-tez mühüm tədbirlərdə ən yaxşı sovet qrosmeysterlərini qabaqlayır, adətən cədvəlin zirvəsinə yaxın olurdu və nadir hallarda əlamətdar ardıcıllıq nümayiş etdirərək mənfi xallarla bitirirdi. Portisch təxminən iyirmi il ərzində hər il ən azı bir böyük beynəlxalq tədbir qazandı.Onun ilk yüksək səviyyəli dairəvi yarışı Moskva  1959 idi, burada o, ən gənc iştirakçı idi və dördüncü/altıncı yer üçün 6/11 xal topladı; qaliblər Spassky, Smyslov və David Bronstein idi. Balatonfüred 1959- da o, 7½/13 ilə üçüncü/beşinci yeri bölüşdü; qalib Ratmir Xolmov oldu. Portiş 1961-ci ildə fəaliyyətini gücləndirdi. 1961-ci ildə Budapeştdə o, dördüncü/yeddinci yer üçün 9/15 xal topladı; qalib Korçnoy oldu. 1961-ci ildə Moskvada o, ortaq beşinci/yeddinci yer üçün 6/11 qazandı; Qaliblər Smıslov və Evgeni Vasiukov oldular. Ardınca iki məyusedici nəticə gəldi, lakin o, faydalı olacaq yüksək səviyyəli təcrübə toplayırdı. Torremolinosda _1961, o, səkkizinci yer üçün yalnız 5/11 etdi; Qaliblər Qliqoriç və Arturo Pomar oldular. Sonra Bled 1961-də dünyanın ən yaxşı on bir oyunçusundan altısı ilə Portiş 8/19 xal topladı və on beşinci/on altıncı yerləri bölüşdü; Tal qalib gəldi.
Portiş 8/11 ilə Alexander Kotovu qabaqlayaraq Amsterdam IBM 1967-ni qazandı. Dünyanın ən yaxşı 33 oyunçusundan 12-nin olduğu Moskva 1967-də o, 9½/17 xalla altıncı/səkkizinci yerləri bölüşdü və Dünya Çempionu Petrosianı məğlub etdi; Turnirin qalibi Leonid Stein oldu. Portiş Palma de Mallorca 1967- də dördüncü yeri tutdu, burada top 30-dan yeddisi 11½/17 ilə oynadı; Larsen qalib gəldi. Wijk aan Zee 1968-də Korçnoy qalib gəldiyi üçün 9/15 ilə ikinci/dördüncü yerləri bölüşdü. Portiş, ən yaxşı 16 oyunçudan beşinin olduğu Monte Karlo 1968- də altıncı/səkkizinci yerləri bölüşdü ; Larsen qalib gəldi. Portişin karyerasında diqqət çəkən məqamlardan biri onun Skopye / Ohriddə birinci yeri tutması idi1968, 14/19 ilə Geller, Lev Polugaevski və Hortu qabaqladı. 1969-cu il onun indiyədək ən uğurlu ili olub. O, 11½/15 xalla Amsterdam IBM 1969-u 1½ xalla qazandı. Wijk aan Zee 1969-da o, 10/15-də qaliblər Mixail Botvinnik və Efim Gellerdən sonra üçüncü/dördüncü yerləri bölüşdü. Portiş 11/8/1969 tarixində Vasili Smyslov ilə Monte Karloda birinci/ikinci yerləri bölüşdü. Sonra o, Hastings 1969-70-də 7/9 ilə Wolfgang Uhlmann, Vasili Smyslov və Svetozar Gligorić-i qabaqladı. Budapeşt 1970- də o, Paul Keresin qalibiyyəti ilə 8/15-də beşinci/altıncı yerləri bölüşdü. Portiş 1970-ci ildə Belqradda SSRİ-də dünyanın qalan hissəsinə qarşı 3-cü lövhədə oynadıgörüşdə Viktor Korçnoyu 2½–1½ hesabı ilə məğlub etdi. Portiş 1970-71 Hastings-də Vlastimil Hort, Svetozar Gligorić və Wolfgang Uhlmannı qabaqlayaraq 6/9 ilə qalib gəldi. Amsterdam IBM 1971-də o, 9/15-də Vasili Smıslovdan sonra ikinci/dördüncü yerləri bölüşdü.
1972-ci ilə qədər Portiş daxil olduğu istənilən turnirdə qalib gəlmək üçün əsas namizəd idi. O, ən yaxşı 25 oyunçudan altısının olduğu Wijk aan Zee 1972-ni 10½/15 ilə Arturo Pomar, Walter Browne , Vlastimil Hort və Vasily Smyslovu qabaqlayaraq qazandı. Portiş, Bent Larsen, Vasili Smyslov və David Bronsteini qabaqlayaraq 12/15 ilə Las Palmas 1972-ni qazandı. Teesside 1972- də Bent Larsen qazandığı üçün 9½/15 ilə üçüncü oldu. Portiş San Antonio 1972-də (ən yaxşı 25-dən səkkizi ilə) 10½/15-də Anatoli Karpov və Tiqran Petrosianla birinci/üçüncü yerləri bölüşdü. Portisch 10/15 tarixində Palma de Mallorca 1972-də Oscar Panno ilə üçüncü/dördüncü yerləri bölüşdü.və Ljubomir Ljubojević qalib gəldi. Lyublyana / Portorož 1973-də ( Vidmar Memorial ) 12½/17 ilə qalib gəldi. Madrid 1973- də Portiş 15 sentyabr tarixində altıncı/yeddinci yerləri bölüşdü, Anatoli Karpov qalib gəldi. 1975-ci ildə Wijk aan Zee-də qalib gəldi ( Vlastimil Hort və Jan Smejkalı qabaqladı ). 1978-ci ildə Hollandiyada keçirilən ikinci İnterpolis turnirində Timmanı qabaqlayaraq qalib gəldi. O, 1999-cu ildə Moskvada Tiqran Petrosian Memorialında Borislav İvkovla birinci/ikinci görüşdü.
Komanda şahmat nəticələri
Portiş Macarıstanı dörd dəfə Tələbə Olimpiadalarında təmsil edib, nəticələrini davamlı olaraq yaxşılaşdırıb və üç medal qazanıb. Onun ümumi göstəriciləri: (+19−8=11), [4] onun ətraflı rekordu belədir:
O, həmçinin 1978-ci ildə Buenos-Ayresdə keçirilən 23-cü Şahmat Olimpiadasında şəxsi 10/14 hesabı ilə Macarıstan şahmat komandasını qızıl medala çıxarıb. Bu, 1952-1990-cı illər arasında Sovet İttifaqı tərəfindən qazanılmayan yeganə olimpiada idi ( Sovet İttifaqının müsabiqəni boykot etdiyi 1976-cı il istisna olmaqla). O, 1956-cı ildən 2000-ci ilə qədər rekord 20 olimpiadada iştirak edib, rekord 260 oyun keçirərək, altı onillikdə rekord həddə çatıb və 11 medal qazanıb. Onun ümumi olimpiada xalı: (+121−26=113), 68,3 faizdir. Onun ətraflı olimpiada məlumatları aşağıdakılardır:
Portiş həmçinin Macarıstanı səkkiz Avropa Komanda Çempionatında təmsil edib və ümumilikdə doqquz medal qazanıb. O, qol vurdu (+16−4=39). Onun ətraflı Avropa komandaları məlumatları aşağıdakılardır:
Portiş 1985-ci ildə Luzerndə keçirilən ilk Dünya Komanda Çempionatında Macarıstan yığması üçün lövhədə oynadı. O, 5½/9 (+2−0=7) qol vurdu, çünki Macarıstan komandanın gümüş medallarını qazandı.
Şəxsi həyat
Portiş dindar bir katolikdir.
Aleksandr Şteyn
Aleksandr Petroviç Şteyn — rus dramaturqu və ssenari müəllifi.
Həyatı
Aleksandr Petroviç Şteyn 15 sentyabr 1906-cı ildə Səmərqənddə anadan olub.
Leninqrad Universitetinin filologiya fakültəsində təhsil alıb.
Yaradıcılığa 1929-cu ildə pyeslərlə başlayıb.
Bayram (dərgi)
Bayram — 2007-ci ilin mart ayından İranın Zəncan şəhərində Azərbaycan və fars dillərində yayınlanan müstəqil ədəbi-kulturoloji dərgi.
Ümumi məlumat
“Bayram” dərgisinin ilk sayı 2007-ci ilin mart ayında İranın (Güney Azərbaycan) Zəncan şəhərində nəşr olunub. Dərgi ölkənin şimal-qərbində yayılan ədəbi-kulturoloji təmayüllü mətbuat orqanıdır. Türkcə və farsca yayınlanan dərgi, İran mətbuatı sahəsində milli mahiyyət daşımaqla Zəncanda öz fəaliyyətini davam etdirir.
Jurnal iki dillidir,A4 formatında yayınlanır. Bütün yazılar həm Azərbaycan, yaxud İstanbul türkcəsi, həm də farsca dərc olunur. Dərginin nəşr dövriyyəsi aylıq, ümumi həcmi 40 səhifədir. İndiyədək dərginin 80-dən artıq sayı işıq üzü görüb. Ancaq aylıq nəşrlərlə yanaşı, dərginin müxtəlif mövzulara aid ondan artıq özəl sayı da yayınlanıb.
Rubrikaları
Dərgidə incəsənət, tarix, dilçiligə bağlı məsələlər, İran dilləri və özəlliklə türkcənin danışıq və ədəbi dilinə aid araşdırmalar, şeir, hekayə, ədəbi tənqid və mədəniyyətə aid rubrikalar var. Oxucuları əsasən Güney Azərbaycanın şimal-qərb vilayətlərinin sakinləri və Tehranda yaşayan türklər olan dərginin tirajı mövzuların aktuallığından asılı olaraq 1000 ilə 2000 arasında dəyişir.
Baş redaktorları
Dərginin təsisçisi və müdiri Əli Məhəmmədbəyanidir. Baş redaktoru aşağıdakı şəxslər olmuşdur:
Rene Bliyar
Rene Bliyar — hücümçü mövqeyində oynayan Fransa futbolçusu. Daha çox Fransa klubu "Reyms"in heyətində çıxış etməsi ilə tanınır. Bu klubla o, ümumlikdə altı trofey qazanmış və iki dəfə Çempionlar Kubokunun finalına vəsiqə qazanmışdır.
Statistikası
Mənbə:
Overburden Conveyor Bridge F60
thumbnail|Overburden Conveyor Bridge F60 Overburden Conveyor Bridge F60 — Dünyanın ən nəhəng maşını; nəqliyyat vasitəsi.
Ölçüləri
Bu maşının uzunluğu 502 metr, çəkisi isə 365 min tondur.
thumbnail|center|900px|Panoramik görünüşü
Xəznədərəçay
Xəznədərəçay — Culfa rayonu ərazisində çay. Əlincəçayın sağ qolu.
Haqqında
Mənsəbindən 48 km məsafədə Əlincəçaya tökülür. Uzunluğu 10 km, hövzəsinin sahəsi 30 kv. km-dir. Başlanğıcını Dibəklidağın yamacından götürür. Əsasən qrunt və qar, qismə də yağış suları ilə qidalanır. Əlincəçayın selli qollarından biridir.
NGC 7206
NGC 7206, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. S0 tipli. tərəfindən ildə  ölçülü  vasitəsilə kəşf edilmişdir.
Yan Zibey
Yan Zibey — Çini təmsil edən üzgüçü. Yan Zibey Çini 2016-cı ildə XXXI Yay Olimpiya Oyunlarında təmsil etdi.
Aleksandr İvanov (rejissor)
Aleksandr Qavriloviç İvanov — rejissor.
Dynaweb
Dynaweb - yüzlərlə güzgü saytlarından istifadə edən internetdə senzuradan yayınma portalı. İstifadəçilərə internetdə yerləşdirilmiş informasiyalardan, eləcə də onların internetdən istifadə etdikləri yerdə bloklanmış informasiyalardan istifadə etməyə imkan yaradır. Dynaweb xidməti Dinamik İnternet Texnologiyası, başqa sözlə, "Freegate" internetdə senzuradan yayınma alətini yaratmış insanlar tərəfindən hazırlanıb. DİT-in internet saytına əsasən, Dynaweb xidməti Çində daha populyardır, Çünki o, Çinin "böyük qoruyucu divarı"nı asanlıqla keçə bilir. Dynaweb istifadəyə asan, kompüterə hər hansı proqram yükləmək tələb etməyən və istifadədən qabaq konfiqurasiya edilmədən internetdən faydalanmağa imkan verən bir xidmətdir.
Aleksandr İvanov (rejissor)
Həyatı
Aleksandr Qavriloviç İvanov 12 avqust 1898-ci ildə Novqorod Quberniyasında anadan olub. Peterburq Ticarət məktəbində (1909-1916), “Kinosever” kinostudiyasının kurslarında (1925, Sankt-Peterburq) təhsil alıb. “Sovkino” kinostudiyasında (Sankt-Peterburq) rejissor assistenti (1925-1927), quruluşçu rejissor (1927-1948), “Lenfilm”də rejissor (1948-1967), bədii rəhbər (1967) kimi çalışıb. Azərbaycan kinosunda da fəaliyyət göstərmişdir. Latviyanın əməkdar artisti (1947), SSRİ xalq artisti (1964) adlarını qazanıb. Aleksandr İvanov 20 avqust 1984-cü ildə vəfat edib.
Həsəncan (Sərab)
Həsəncan - İranın Şərqi Azərbaycan ostanının Sərab şəhristanı ərazisinə daxil olan kənd.
Əhalisi
2006-cı il məlumatına görə kənddə 319 nəfər yaşayır (65 ailə).
Andrea Toniato
Andrea Toniato — İtaliyanı təmsil edən üzgüçü. Andrea Toniato İtaliyanı 2016-cı ildə XXXI Yay Olimpiya Oyunlarında təmsil etdi.
Karyerası
Andrea Toniato birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:00.45 saniyəlik nəticəsi ilə 22-ci yeri tutdu və yarımfinala vəsiqə qazana bilmədi.
Elşad Tahirov
Elşad Tahirov — Azərbaycan futbolçusu
Həyatı
Elşad Tahirov 22 yanvar 1973-cü ildə Lənkəran şəhərində anadan olmuşdur.
1989-1990, 2001-2002, 2005-2007-ci illərdə Xəzər FK (Lənkəran), 1990-1992-ci illərdə Neftçi PFK (Bakı), 1992-1995-ci illərdə Saxalin FK (Saxalin), 1995-1999-cı illərdə Viləş FK (Masallı), 1999-2001-ci illərdə Xəzər Universiteti FK (Bakı), 2004-2005-ci illərdə “Şəmkir” FK (Şəmkir), 2007-2008-ci illərdə isə Masallı FK (Masallı) kimi klublarda peşakar futbolla məşğul olmuşdur. Peşəkar məşqçilik karyerasına 2008-ci ildə Xəzər FK (Lənkəran) klubunda qapıçı-məşqçisi olaraq başlamışdır. 2010-2011-ci illərdə 16 yaşadək oğlanlardan ibarət milli komandanın, 2011-2013-cü illərdə 17 yaşadək oğlanlardan ibarət milli komandanın, 2013-2014-cü illərdə 15 yaşadək oğlanlardan ibarət milli komandanın, 2013-2014-cü illərdə yenidən Xəzər FK-nın (Lənkəran) məşqçisi olmuşdur. 2014-cü ildən etibarən 16 yaşadək oğlanlardan ibarət milli komandanın qapıçı məşqçi funksiyasını yerinə yetirir.
2009-cu ilin iyun ayında “C” kateqoriyalı məşqçi lisenziyasına yiyələnmiş, noyabr ayından etibarən isə “B” kateqoriyalı məşqçi lisenziyanın sahibidir.
Şiraz salatı
Şiraz salatı|thumb|225px thumb|İranda Şiraz şəhərinin geoloji yeri
Tərkibi
Şiraz salatının əsas tərkib hissəsi: xırda doğranmış kiçik xiyar, pomidor və soğandan ibarətdir. Bu tərəvəzlər xırda doğranır və təzə limon və ya laym şirəsi ilə və bəzən də qurudulmuş nanə ilə qarıçdırılır. Zeytun yağı, duz və istiot istifadə edilə bilər, və əlavə olaraq salatın tərkibinə: doğranmış nanə, cəfəri, yaşıl soğan, şüyüd, sumaq, üzüm sirkəsi və kal üzüm şirəsi (ab-qora) qatıla bilər. Salat duzlu və turş dada malik ola bilər. Salat süfrəyə verilməzdən bir saat (və ya bir qədər çox müddət) əvvəl düzəldilərsə, süfrəyə verilənə qədər keçən müddət ərzində onun tərkib hissələrinin dadı, ətri bir-birinə daha yaxşı qarışa bilir və nəticədə salatın dadı, ətri daha da artır. Şiraz salatını süfrəyə pide və lavaş kimi çörəklərlə, və ya pendir və/və ya qoz ilə vermək olar.
Qanunun missiyası (film, 1992)
Qanunun missiyası — 1992-ci ildə döyüş janrında çəkilən filmdir.
Məzmun
Polis vəzifəsində çalışan Kurt Harris küçədə qadını döyən cinayətkarı həbs edir. Lakin sabahısı gün həmin cinayətkar həbsdən buraxılır. Cinayətkar həbsdən çıxan kimi yenidən qadını döyməyə başlayır. Qadının köməyinə yetişən Kurt Harris və dostu Titus cinayətkarı öldürür. Lakin qadın ağır zərbələrdən ölür. Bu hadisədən sonra Kurt polis məntəqəsinin rəhbəri ilə mübahisə edir və ona zərbə endirərərk işdən könüllü surətdə azad edilir. Amma polis məntəqəsindən başqa şəhərdə küçələrin nəzarəti ilə məşğul olan xüsusi təşkilat vardır. Təşkilat rəhbəri Reyçel Larkin şəhər Meri olmaq niyyətindədir. Kurt yaxın dostu öldürüldükdən sonra bu işi araşdırmaq üçün təşkilata qatılır…
Desmond D'Sa
Desmond D'Sa (Desmond D'Sa) — Cənubi Afrikadan olan ekoloq. 2014-cü ildə Goldman Ətraf Mühitin Mühafizəsi mükafatını alır. Desmond 25 ildən artıqdır ki, Durbanın cənubunda ekoloji təhlükəsizliyə ciddi ziyan vuran əsas neft emalı zavodları ilə mübarizə aparır və onları təqib edir.
Fəaliyyəti
2011-ci ildə təbliğat fəaliyyəti üçün onun evinə yanğın bombası atılır. O, aparteid dövründə böyüyür və ona qarşı mübarizə aparmaqla yanaşı, ekoloji və sosial ədalət məsələləri ilə də məşğul olmağa başlayır.
Reyxsver
Reyxsver (: "dövlət, imperiya" +  "müdafiə") — Almaniyanın 1919-cu ildən 1935-ci ilə qədər mövcud olan və Versal sülh müqaviləsinin icazə verdiyi qədər hüquqlara malik olan silahlı qüvvələri idi.
Versal müqaviləsinə görə, Almaniya ordusu 100.000 nəfər əsgər və 15000 dəniz qüvvəsi ilə məhdudlaşdırıldı və ağır silahlardan (tanklar, bombardmançılar, ağır artilleriya və s.) məhrum edildi. Çünki Birinci Dünya müharibəsində məğlub olan Almaniyanın imzaladığı Versal müqaviləsinin müddəalarına uyğun olaraq təşkil edildi və buna görə də dövrün sadə alman xalqı və həddindən artıq millətçiləri, xüsusən Adolf Hitler tərəfindən rüsvayçılıq simvolu olaraq qəbul edildi.